open-index/open-wikipedia-markdown huggingface dataset:
Мементо (филм од 1967 година)

**Мементо** ― македонски игран филм од 1967 година, режија на Димитрие Османли, кој е и еден од авторите на сценариото, заедно со Јован Бошковски и Ташко Георгиевски. Главните улоги ги играле: Драги Костовски, Нада Гешоска, Петре Прличко, Предраг Ќерамилац, Рената Фреинскорн, Стево Жигон и Тодор Николовски. Монтажер е Маја Лазаров, а музиката ја компонирал Бојан Адамич. Фимот трае 97 минути, а снимен е во црно-бела техника, со 35 милиметарска камера.

## Кратка содржина
Еден ден спроти земјотресот во Скопје, се запознаваат Вили Милер (Стево Жигон), германски диригент на пропатување низ Македонија, и Јана (Рената Фреискорн), млада девојка, студентка. Нивната повторна средба е после неколку години кога Вили Милер диригира концерт на Средбата на солидарноста во Скопје. Тие неколку дена минати заедно се исполнети со своевидна реминисценција на Јана за доживеаната семејна трагедија, за нејзините лутања и барање начин повторно да биде започнат животот, запрен во денот на земјотресот. Можноста да замине со Милер е привлечна, но Јана останува во Скопје. Нејзиното место е покрај момчето Гого (Предраг Ќерамилац) за кое ја врзува вистинска љубов.

## Наводи

## Надворешни врски
* Мементо на IMDb
* Кинотека на Македонија

Категорија:Филмови на Димитрие Османли
Категорија:Македонски филмови од 1960-тите
Категорија:Филмови на македонски јазик
Категорија:Црно-бели филмови
Категорија:Филмови чие дејствие се одвива во Скопје
Категорија:Филмови со Драги Костовски
Категорија:Филмови со Нада Гешовска
Категорија:Филмови со Петре Прличко
Категорија:Филмови со Стево Жигон
Категорија:Филмови со Тодор Николовски
Категорија:Филмови од 1967 година
Категорија:Појавено во 1967 година во Македонија
Категорија:Појавено во 1967 година во Југославија
Категорија:Филмови чие дејствие се одвива во 1963 година
Планината на гневот (филм)

**„''Планината на гневот''“** ― македонски игран филм од 1968 година, снимен по сценарио на Анте Поповски, а во режија на Љубиша Георгиевски. Главните улоги ги играле: Ристо Шишков, Бранислав Јериниќ, Дарко Дамески, Драгомир Фелба, Нада Гешоска, Петре Прличко, Марија Исаја итн. Монтажер бил Вангел Чамчев, а музиката ја компонирал Тома Прошев. Во 1968 година, на Филмскиот фестивал во Ниш, Дарко Дамески, Ристо Шишков и Мара Исаја биле наградени со специјални награди.

## Кратка содржина

По Втората светска војнa, социјалистичката револуција и ослободувањето на земјата, настапува време на обнова. Тоа е време кога е наложувано на колективизација врз селските имоти. И во Западна Македонија се настојува да се спроведат новите идеи за развој на земјоделското стопанство и на сточарството. Претседател на селската задруга е Стамат (Ристо Шишков), поранешен борец, кој со сиот свој жар и револуционерен елан работи и верува дека колективизацијата е единствен излез за сиромашниот селанец. На својот пат за подобра иднина тој се судира со отпорот на поимотните селани кои тешко се разделуваат од имотот. Наспроти тоа, Стамат се соочува и со решението на Околискиот комитет, планината што им обезбедува опстанок и која што селаните ја сметаат за своја, да му се додели на Дрвниот комбинат. Настојувањето на Стамат решението да се промени е без успех. Тој чувствува дека неговиот револуционерен идеал е брутално изневерен поради нечии бирократски решенија. Во овие околности, Стамат се соочува со вистината дека селаните не му веруваат, но и покрај тоа застанува на вистинската страна. 

## Надворешни врски
* Кинотека на Македонија

Категорија:Македонски филмови од 1960-тите
Категорија:Филмови на македонски јазик
Категорија:Филмови од 1968 година
Категорија:Филмови на Љубиша Георгиевски
Категорија:Филмови со Јосиф Јосифовски
Категорија:Филмови со Ристо Шишков
Категорија:Филмови со Бранислав Јериниќ
Категорија:Филмови со Дарко Дамески
Категорија:Филмови со Драгомир Фелба
Категорија:Филмови со Нада Гешоска
Категорија:Филмови со Петре Прличко
Категорија:Филмови со Марија Исаја
Категорија:Појавено во 1968 година во Македонија
Републиката во пламен (филм)

**„''Републиката во пламен''“** — македонски игран филм по сценарио на Љубиша Георгиевски и Јован Бошковски, а во режија на Љубиша Георгиевски. Монтажер бил Вангел Чемчев, а музиката ја компонирал Тома Прошев.

Премиерата била одржана во 1969 година.

## Кратка содржина

На 2 август 1903 година, на светиот ден Илинден, во Македонија е кренато востание. Тоа беше одговор на повеќевековното ропство и теророт на кој беше изложен македонскиот народ. Илинденското востание кулминираше во создавањето на Крушевската Република која опстојуваше десет дена и беше единствена република на Балканот во тоа време. За да се објаснат целта и намерите на востанието, Никола Карев, претседател на Крушевската Република го пишува Манифестот на Крушевската Република, кој според прогресивноста на идеите изнесени во него е далеку пред времето на настанувањето. Веднаш по започнувањето на востанието кое претендираше да се прошири низ поголемиот дел од Македонија, стана јасно дека тоа е кренато без целосни подготовки... Бројна османлиска војска го напаѓа Крушево. Востаниците го напуштаат градот. Останува само четата на Питу Гули. Тој е решен да даде пример како се сака својот народ и како се гине за неговата слобода. Нивната херојска смрт на Мечкин Камен ја заслужи и почитта на непријателот. „Иако краткотрајна, по своите идеи Крушевската република беше величествена. Македонија го имаше својот прв Илинден, проследен со крвави години на тешки страдања. Македонија ќе го има и својот втор Илинден, при идната епоха на блиски победи и ослободувања. Овој втор Илинден е близок, тој доаѓа...“ - во „Илинденец“, Димо Хаџи Димов. 

## Улоги

Останати улоги &nbsp;&#9660;




## Надворешни врски
* Кинотека на Македонија
* 

Категорија:Македонски филмови од 1960-тите
Категорија:Македонски филмови за османлискиот период
Категорија:Југословенски филмови за османлискиот период
Категорија:Филмови од 1969 година
Категорија:Филмови со Јосиф Јосифовски
Категорија:Појавено во 1969 година во Македонија
Категорија:Појавено во 1969 година во Југославија
Категорија:Филмови чие дејствие се одвива во Крушево
Категорија:Филмови чие дејствие се одвива во Отоманското Царство
Категорија:Филмови чие дејствие се одвива во 1903 година
Џејсон Стејтам

**Џејсон Стејтам** () — британски глумец, роден на 26 јули 1967 година во Лондон, Англија. Најпознат е по своите улоги во: *[[Духови од Марс]]*, Транспортер, Транспортер 2, Транспортер 3, Адреналин, Адреналин 2, Хаос, Смртоносна трка, Војна, Платеници, Платеници 2, Безбедни.

## Животопис
Џејсон Стејтам е роден во Лондон, како син на барски пејач и денсерка. Во детството играл фудбал и бил уличен забавувач, но од се најмногу го интересирале скокови во вода. 12 години бил член на британската репрезентација, па така светското првенство во 1992 година освоил 12-то место. Стејтам бил запазен од режисерот Гај Ричи додека работел како модел. Во 1998 година, му доделил улога во својот филм, Lock, Stock and Two Smoking Barrels практично без никакво глумечко образование. Му следи улога во уште еден Ричиев филм, Снеч од 2000 година. Откако филмот заработи над 80 милиони долари, на Стејтам му се отворија сите врати на Холивуд и такатој во 2001 година се појавува во два филма: *[[Единствениот]]* со Џет Ли и *[[Духови од Марс]]* со Ајс Кјуб. Негова најпозната улога е во филмот Транспортер од 2002 година, каде игра како професионален возач Френк Мартин, кој доаѓа во конфликт со мафијата. Снимени се и два продолжетоци на филмот: Транспортер 2 (2005) и Транспортер 3 (2008).

## Филмографија

Категорија:Родени во 1967 година
Категорија:Британски глумци
Категорија:Живи луѓе
Категорија:Британски филмски глумци
Долф Лундгрен

**Долф Лундгрен** () е шведски актер роден на 3 ноември 1957 година во Стокхолм, Шведска.

## Филмографија

биографија-никулец

Категорија:Шведски глумци
Категорија:Родени во 1957 година
Категорија:Холивудски глумци
Категорија:Живи луѓе
Мики Рурк

**Филип Андре Рурк Помладиот** () е американски актер, роден на 16 септември 1953 година во Скенектади, Њујорк.

## Филмографија

Категорија:Американски глумци
Категорија:Холивудски глумци
Категорија:Боксери
Категорија:Живи луѓе
Категорија:Американски филмски глумци
Категорија:Добитници на Златен глобус
Сивиот (филм)

**Сивиот** е филм од 2011 година, напишан, продуциран и режиран од Џо Карнахан, а глуми Лиам Несон, Френк Грило и Дермот Мулрони. Филмот е заснован на расказот "Ghost Walker" на Ијан Мекензи Џеферс, кој исто така го напишал сценариото со Карнахан
Лијам Несон е предводник на група работници од нафтената дупнатина кога нивниот авион ќе се сруши во запуштените делови на Алјаска. Борејќи се со смртоносните повреди и немилосрдното време, преживеаните имаат само неколку денови да побегнат од ледено студеното време и глутницата волци пред да им истече времето.

Објавен во САД на 27 јануари 2012 година, филмот добил пофалби за своите филозофски теми, кинематографија, звучни ефекти и глума, додека дел од дијалогот и завршувањето на филмот биле критикувани; тој заработил 77 милиони долари ширум светот.
## Наводи

## Надворешни врски
* 
* 
* 
* Smithers Regional Airport

Категорија:Американски филмови
Категорија:Филмови 2011
Категорија:Американски трилери
Категорија:Филмови на англиски јазик
Категорија:Филмови од 2011 година
Кубен метар во секунда

**Кубен метар во секунда** (**м<sup>3</sup>/с**, научно: **m<sup>3</sup>⋅s<sup>−1</sup>**) е изведена SI-единица за проток еднаква на зафатнина од една коцка (или стер) со страна долга еден метар што се движи (минува)  во тек од една секунда. Најчесто наоѓа примена за изразување на проточноста на реки и потоци. Во техниката се користат дробни вредности за изразување на воздушниот тек кај греењето, климатизацијата и вентилацијата.

## Претворање
1 кубен метар во секунда е еднаков на:
* 1.000 литри во секунда
* ~ 157  кубни сажени во секунда
* 264,172051 американски галони во секунда
* 35,314454 кубни стапки во секунда
* ~ 1,305 кубни јарди во секунда
* 86,4 Мл/ден (мегалитри дневно)
* 25.566,497 акр-стапки годишно
* 31.536.000  кубни метри годишно
* 1.113.676.621 кубни стапки годишно
* 0,007565843 кубни милји годишно

## Поврзано
* Зафатнинска проточност
* Килограм на кубен метар
* Метар во секунда

Категорија:Изведени SI-единици
Категорија:Единици за проточност
Коцка

**Коцката** (или **правилен хексаедар**) геометриско тело ограничено со шест квадратни страни (ѕидови), од кои по три се среќаваат во секое теме. Ова тело претставува посебен вид на квадратна (права) призма или паралелопипед со еднакви страни на рабовите. Коцката е двојствена (дуална) на октаедарот. Има коцкеста симетрија (наречена и октаедрална симетрија). Посебноста на телото се состои во тоа што претставува квадар и ромбоедар.

## Декартови координати

Кај коцка со почеток во нејзиното средиште, рабови паралелни на оската и должина на работ од 2, Декартовите координати на темињата се
:(±1, ±1, ±1)

додека пак внатрешноста се состои од сите точки (*x*0, *x*1, *x*2) со −1 *i* < 1.

## Формули
Кај коцка со раб *a*:

Волуменот на коцката е должината на страната дигната на трет степен (*a* × *a* × *a*) што се нарекува „на куб“ (латински збор за коцка). Аналогно на ова, плоштината на еден квадрат е должината на страните „на квадрат“.

## Својства
мини|десно|250п|Единаесетте мрежи на коцката.
Коцката има единаесет мрежи (една е претставена погоре на сликата). Ова значи дека постојат единаесет начини на нејзино расклопување, расекувајќи седум раба. За да ја обоиме коцката за ниедни две соседни страни да немаат иста боја, ќе ни требаат барем три бои.

Коцката може да се расече на шест истоветни квадратни пирамиди. Ако нив потоа ги прикачиме на страните на друга коцка, добиваме ромпски додекаедар (со парови од копланарни триаголници сложени во ромпски страни.)

## Други димензии
Еквивалентот на коцката во четиридимензионален простор се нарекува тесеракт или хиперкоцка. Хиперкоцката (*n*-димензионална коцка, т.е. *n*-коцка) поточно е аналогна на коцката во *n*-димензионален простор, додека пак тесерактот е хиперкоцка од 4 ред.

Коцката има свои пандани и во нижите димензии: точката (0 димензии), отсечката (1 димензија) и квадратот (2 димензии).

## Поврзано
*Единична коцка
*Тесеракт
*Кубик
*Рубикова коцка

## Наводи

## Надворешни врски
*
* Волумен на коцка  - skool.mk 
*Коцка: Интерактивен полиедарски модел  

Категорија:Платонски тела
Категорија:Призматоиди
Категорија:Зафатнина
Категорија:Зоноедри
Жед (филм)

**„Жед“** ― македонски игран филм од 1971 година, снимен по сценарио на Живко Чинго, а во режија на Димитрие Османли. Главните улоги ги толкуваат: Дарко Дамески, Ацо Јовановски, Драги Костовски и Јадвига Митревска. Монтажер е Миланка Нановиќ, а музиката ја компонирал Трајко Прокопиев. Филмот трае 84 минути, а снимен е во колор-техника, со 35 милиметарска камера.

## Кратка содржина

Жителите на едно село во пасивен македонски крај, својот опстанок ја обезбедуваат испраќајќи ги мажите на печалба. Во селото работат и живеат три учителки, младите девојки Елица, Марија и Николина, и секоја на свој начин се обидува да му даде смисла на животот кој им е наметнат во оваа средина. Најголем проблем во селото е снабдувањето со вода. Од далечниот планински извор водата ја носи водоносецот Марко, кој е вљубен во сиромашната девојка Кате. Нивната врска нема перспектива поради исклучителната сиромаштија во која живеат. Монотонијата на селскиот живот се разбива со доаѓањето на групата рударски инженери кои во планината вршат истражувања. Меѓу нив е и инженерот Виктор, кој го привлекува вниманието на учителката Марија. Таа е во дилема дали да ја прифати можноста да замине со него од селото и коренито да го измени својот живот. Сепак, пресудна е нејзината желба да им се помогне на децата и жителите од селото и таа останува. Враќањето на остарениот печалбар Трендафил, вујко на Кате, претставува своевиден настан за животот на селото. Судбината на многумина во селото зависи од „богатството“ на вујкото кој се врати од Америка. Внуката Кате се надева дека ќе и биде овозможено да се оствари нејзината љубов кон водоносецот Марко и желбата да има свое семејство. Интерес покажува и учителката Елица, сметајќи дека парите од стариот печалбар ќе значат излез за бегство од селото. Но, место за надеж нема, бидејќи Трендафил се враќа од Америка без печалба. Надежите на многумина се изневерени. Кате останува сама, бидејќи Трендафил заминува на печалба; Елица се соочува со уште едно разочарување, а стариот печалбар умира осамен и презрен од сите.

## Надворешни врски

* 
* Кинотека на Македонија

## Наводи

Категорија:Македонски филмови од 1970-тите
Категорија:Филмови од 1971 година
Категорија:Филмови на македонски јазик
Категорија:Филмови на Димитрие Османли
Категорија:Филмови со Дарко Дамески
Категорија:Филмови со Ацо Јовановски
Категорија:Филмови со Драги Костовски
Категорија:Филмови со Јадвига Митревска
Категорија:Филмови чие дејствие се одвива во Македонија
Категорија:Филмови на Центар ФРЗ
Категорија:Појавено во 1971 година во Македонија
Категорија:Појавено во 1971 година во Југославија
Ерик Робертс

**Ерик Ентони Робертс** () е роден на 18 април 1956 година во Билокси, Мисисипи и е американски филмски глумец, најпознат по своите улоги во филмовите: Runaway Train,  Најдобар помеѓу најдобрите, Специјалистот и Пророштвото 2. Тој е постар брат на глумицата Џулија Робертс, татко на глумицата Ема Робертс и очув на пејачот и текстописец Китон Симонс.

## Награди

## Филмографија

|}

Категорија:Американски глумци
Категорија:Холивудски глумци
Категорија:Родени во 1956 година
Категорија:Живи луѓе
Категорија:Американски филмски глумци
Реонски Центар

**Реонски Центар Аеродром** ― најновата населба во Општина Аеродром, сместена на 5 км од средиштето на Скопје. Таа се граничи со населбите Лисиче на југ, Аеродром на запад, Јане Сандански на северозапад, Ново Лисиче на север и Горно Лисиче на исток. Во населбата постои парк, основно училиште, градинка и црквата „Св. Софија“.

## Општествени установи

; Училишта
* ОУ „Александар Македонски“ - основно училиштe

## Самоуправа и политика

### Избирачко место

На парламентарните избори во 2024 година, гласале вкупно 2.017 жители, каде 54% од гласовите освоила Коалицијата “Твоја Македонија“ ВМРО-ДПМНЕ, 14% Коалицијата за европска иднина - СДСМ и 15% партијата Левица.

## Поврзано

*Општина Аеродром

## Наводи

## Надворешни врски

Категорија:Населби и маала во Скопје
Категорија:Општина Аеродром
Категорија:Појавено во 2000-тите
Европско првенство во водени спортови 1934

**4. [[Европско првенство во водени спортови]]** се одржало во Магдебург, Германија од 12 до 19 август 1934 година.

## Табела на медали

## Освојувачи на медали
### Скокови во вода
;Машки дисциплини

;Женски дисциплини

### Пливање
;Машки дисциплини

;Женски дисциплини

### Ватерполо

## Наводи

*
*

Категорија:Европски првенства во водени спортови
Мајкл Џејмисон

**Мајкл Џејмисон** (роден на 5 август 1988 г. во Глазгов, Шкотска) e британски пливач, кој освоил сребрен медал во дисциплината 200 метри градно на Летните олимписки игри 2012.
 
## Летните олимписки игри 2012
Натпреварувајќи се за Велика Британија на Летните олимписки игри 2012, тој освоил сребрен медал на 200 метри градно.  Тој го соборил британскиот национален рекорд во дисциплината трипати во натпреварувањето, еднаш во преелиминациите, еднаш во полуфиналето и еднаш во финалето (2:07.43), и се доближил до светскиот рекорд на Кристијан Шпренгер на само дванаесет стотинки (2:07.31). Само светскиот рекорд на двократниот светски шампион на 200м градно, Даниел Ѓурта го одделиле Џејмисон од златниот медал.

Тој претходно се натпреварувал и во дисциплината 100 метри градно, но не успеал да се пласира во финалето, откако завршил на третото место во својата полуфинална група.

## Личен живот
Неговиот татко, исто така Мајкл, бил професионален фудбалер. Џејмисон исто така играл фудбал, но решил да се фокусира на пливање кога имал 13 години. Тој е навивач на фудбалскиот клуб Селтик.

## Наводи

Категорија:Родени во 1988 година
Категорија:Живи луѓе
Категорија:Шкотски пливачи
Категорија:Пливачи на Летните олимписки игри 2012
Категорија:Олимписки сребрени медалисти за Велика Британија
Такеши Мацуда

е јапонски пливач. Тој пливал за Јапонија на Летните олимписки игри во 2004, 2008, и 2012. На игрите во Лондон, тој освоил бронзен медал во дисциплината 200 м делфин со азиски рекорд од 1:52.97. На 12 ноември 2011, Мацуда поставил јапонски национален рекорд со време од 1:49.50 на Светскиот куп на ФИНА на краток курс во дисциплината 200 м делфин. Со тоа, тој станал третиот пливач во историјата кој ја соборил бариерата од 1:50 во дисциплината.

## Кариера
### Рани години
Мацуда почнал со пливањето на 4 годишна возраст во локалниот базен во Нобеока, Мијазаки, Јапонија, релативно рурален град со мала историја во пливањето. Од тогаш, тој тренира со неговиот тренер, Јумико Кузе, која е една од ретките женски тренери во машкото пливање во светот. Таа била пливач во младоста и станала волонтер тренер во локалниот базен.

### Летни олимписки игри 2004
На Летните олимписки игри 2004 во Атина, Мацуда се пласирал на 8. место во финалето на 400 м краул.

### Летни олимписки игри 2008
Во финалето на 200 м делфин на Летните олимписки игри 2008 во Пекинг, тој завршил на 3. место и го освоил бронзениот медал. Тој завршил зад Мајкл Фелпс и Ласло Чех, со време од 1:52.97, што претставува азиски рекорд.

### Летни олимписки игри 2012
На Летните олимписки игри 2012, Мацуда освоил два медали. Тој го одбранил својот бронзен медал на 200 м делфин и пливал во стилот делфин во јапонскиот штафетен тим на 4 x 100 м мешано заедно со Рјосуке Ирие, Косуке Китаџима, и Такуро Фуџи. Тој исто така пливал и на 100 м делфин, каде што го делел шеснаесеттото место во преелиминациите а потоа во препливувањето загубил од Бенџамин Штарк од Германија и не успеал да се пласира во полуфиналето.

## Лични рекорди
### Долг курс
* 400м краул: 3:44.99 **Јапонски рекорд** (9 август 2008)
* 800м краул: 7:50.93 **Јапонски рекорд** (8 април 2007)
* 200м делфин: 1:52.97 **Азиски рекорд** (13 август 2008)

### Краток курс
* 200м делфин: 1:49.50 **Јапонски рекорд** (12 ноември 2011)

## Наводи

Категорија:Родени во 1984 година
Категорија:Живи луѓе
Категорија:Јапонски пливачи
Категорија:Пливачи на Летните олимписки игри 2012
Категорија:Олимписки сребрени медалисти
Категорија:Олимписки бронзени медалисти
Ана Липша-Тофовиќ

**Ана Липша-Тофовиќ** (хрватски: *Ana Lipša - Tofović*; Сисак, Хрватска,  – Скопје, ) била видна хрватска и македонска оперска певица.
## Животопис

Липша-Тофовиќ е родена во хрватскиот град Сисак на 23 август 1926 година. Таа на 4 август 1961 година влегла во историјата на македонската култура со концертот одржан во црквата „Света Софија“, со што било означено раѓањето на манифестацијата „Охридско лето“. Починала на 3 септември 2012 година на 86 години во Скопје. Нејзин сопруг бил професор Петар - Пјер Тофовиќ виден македонски неврохирург и маркантна личност во по­во­е­на­та македонска култура. Од многуте награди што ги има добиено, таа е двапати добитник на наградата „11 октомври“ за улогата на Орфеј во операта на Глук и за животно дело.

## Наводи

Категорија:Македонски Хрвати
Категорија:Македонски оперски пејачи
Категорија:Починати во Скопје
Антонио Пједра

**Антонио Пједра Перес** (; р. ) — поранешен шпански професионален друмски велосипедист, кој возел професионално во периодот 2007-2017 година.

Роден во , Пједра настапува како професионалец од 2007, натпреварувајќи се за екипите Фуертевентура-Канаријас и , пред да се приклучи на екипата  за сезоната 2012. Пједра однел престижна победа на Рогаланд ГП во мај 2012, победувајќи сам со предност од 35 секунди од најблискиот соперник. Учествувал на Вуелта а Еспања 2012, неговата екипа добила специјална покана и освоил голема победа на етапата 15, планинска етапа со завршница на нагорнина над Езерото Ковадонга. Пједра го следел потегот на неколку возачи, кои се одвоиле на првото искачување на етапата и се одвоил од нив на последното искачување на трката, првото искачување од „екстра“ категорија на Вуелта. Имал 2 минути и 2 секунди предност пред најблискиот соперник, возачот на  Рубен Перес.

## Достигнувања

;2006
: 2. Краен пласман Вуелта а Сеговија
::1. Етапа 3
: 3. Краен пласман Вуелта а Паленсија
::1. Етапа 2 (ТТТ)
;2009
: 1. Етапа 5 Волта а Португал
;2011
: 8. Краен пласман Тур де Сан Луис
: 9. ГП де Љодио
;2012
: 1. Рогаланд ГП
: 1. Етапа 15 Вуелта а Еспања
;2013
: Вуелта а Еспања
::Награда за борбеност на етапа 5
;2016
: 10. Краен пласман Тур де Лангкави

## Наводи

## Надворешни врски

* 
* 
* 

Категорија:Шпански велосипедисти
Категорија:Родени во 1985 година
Категорија:Живи луѓе
Категорија:Луѓе од Севиља
Категорија:Шпански етапни победници на Вуелта а Еспања
Лауренс тен Дам

**Лауренс тен Дам** (; р. ) — холандски професионален друмски велосипедист, кој вози за UCI World Tour екипата .

## Кариера

Тен Дам започнал со професионално возење од 2002. Добар искачувач, Тен Дам може да заврши во првите десет на многу трки, вклучувајќи ја Волта а Каталуња во 2007, Тур Даун Андер, Трката околу Калифорнија и Тур де Свис во 2011. Исто така го освоил планинскиот пласман на Тур де Романди во 2009.

Во 2012, Тен Дам завршил осми на Вуелта а Еспања, негов најдобар пласман на некоја голема трка.

На Тур де Франс 2013, Тен Дам имал извонредни две недели, сместувајќи се на петтото место во генералниот пласман, додека неговиот сонародник и колега, Бауке Молема, бил на второто место. Меѓутоа во последната недела, Тен Дам опаднал со формата и не можел да се задржи во првите десет во генералниот пласман, поради што на крајот завршил на 13. место.

На Тур де Франс 2014, Тен Дам бил избран да ја предводи екипата Белкин со Бауке Молема. Низ Возегите, на деветтата и десеттата етапа, Тен Дам веќе доцнел скоро осум минути зад предводникот на трката, Винченцо Нибали, поради што му го препуштил водството на Молема. Формата на Тен Дам слабо се подобрувала како трката одела кон Алпите, завршувајќи осми на етапите 13 и 14. Со подобрата форма и на Пиринеите, Тен Дам успеал да заврши помеѓу првите десет во Париз, односно на деветтото место.

Во октомври 2015 година било објавено дека Тен Дам ќе се приклучи на  со едногодишен договор за 2016 година, откако поминал осум години со , комбинирајќи настапи во САД и трки во Европа и поддршка на Варан Баргиј и Том Димулен преку неговите вештини за искачување и тактичко знаење.

## Достигнувања

;2006
: 1. Планински пласман Стер Електротур
: 2. Етапа Курс де ла Солидарите Олимпик (ITT)
;2007
: 8. Краен пласман Трка околу Германија
: 9. Краен пласман Волта а Каталуња
;2008
: 1. Етапа 1 Критериум Интернационал
;2009
: 1. 20п Планински пласман Тур де Романди
;2011
: 5. Краен пласман Тур Даун Андер
: 6. Краен пласман Трка околу Калифорнија
: 8. Краен пласман Тур де Свис
;2012
: 8. Краен пласман Вуелта а Еспања
;2013
: 3. Краен пласман Тур ду Хаут Вар
: 8. Краен пласман Трка околу Норвешка
;2014
: 8. Краен пласман Трка околу Калифорнија
: 9. Краен пласман Тур де Франс
;2016
: 10. Краен пласман Трка околу Калифорнија

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1980 година
Категорија:Живи луѓе
Категорија:Холандски велосипедисти
Категорија:Велосипедисти на Летните олимписки игри 2008
Категорија:Олимписки велосипедисти на Холандија
Херенгосерштет

**Херенгосерштет** () — село и поранешна општина во округот Бургенланд, во Саксонија-Анхалт, Германија. Од 1 јули 2009 е дел од општината Ан дер Постштрасе.

Herrengosserstedt-Gasthof.jpg|Куќа во Херенгосерштет
Herrengosserstedt-Mühlgasse.jpg|Улица во Херенгосерштет
Herrengosserstedt-Parkanlage.jpg|Парк во Херенгосерштет


Категорија:Села во Саксонија-Анхалт
Категорија:Бургенланд (Германија)
Категорија:Саксонија (пруска покраина)
Економска методологија

**Економската методологија** ги изучива методите, особено научните методи, поврзани со економијата, вклучувајќи ги и економските принципи на размислување.

## Опсег
Општите методолошки проблеми имаат сличности и контрасти со природните науки и други општествени науки, поточно со:
* дефиницијата за економија
* опсегот на економијата издефиниран од нејзините методи 
* фундаментални принципи и оперативни значајности на економската теорија 
* методолошки индивидуализам против холизам во економијата
* улогата на поедноставени претпоставки како рационален избор и максимизација на профитот во објаснувањето или предвидувањето
* описна/позитивна, теорија на одлуки/нормативна и применета употреби на теоријата
* научниот статус и економски империјализам
* прашања од клучно значење за употребата и напредокот на економетријата
* балансот на емпиријата и филозофскиот пристап
* улогата на експериментите во економијата
* улогата на математиката и математичката економија во економијата 
* пишувањето и економската реторика
* односот помеѓу теоријата, набљудувањето, примената и методологијата во современата економија.

Во 1970-тите, економската методологија прераснала од периодично користен метод од страна на економистите во посебно истражувачко поле на економската наука. Во еден правец се проширила до границите на филозофијата, вклучувајќи ги и односите на економијата со филозофиајта на науката, епистемологијата. Во друг правец на филозофијата и економијата, како дополнителни полиња, се третираат теоријата на одлуките и етиката.

## Цитати

Подолу следува историски примерок на општите методолошки изјави:

## Поврзано
*Методологија на економетрија

## Надворешни врски
* *[http://econpapers.repec.org/article/tafjecmet/ Весник за економска методологија]* - страна .. „EconPapers“
* Даниел М. Хаусмен, Филозофија на економијата (со фокус на методологијата), *Stanford Encyclopedia of Philosophy*
* Милтон Фридман, „Методологијата на позитивна економија“

## Наводи

Категорија:Економска методологија
Сент Аними

**Сент Аними** (фр. *Sainte-Enimie*) — општина во департманот Лозер, јужна Франција.

Во состав на општината влегуваат 25 села и селца:
мини|лево|Прад и неговиот замок

* Боасе
* Кастелбук
* Отериве
* Прад
* Пуњадоар
* Сен Шели ди Тарн
* Сент Аними
* Советер
* Шампербу

## Поврзано
* Авен Арман - пештера
* Тарнска Клисура
* Тарн (река)

## Наводи
* Податоци за општината Сент Аними - INSEE 

## Надворешни врски

*Портал на Сент Аними  
*Тарнска Клисура - Туристички портал  

Категорија:Општини во Лозер
Категорија:Села во Франција
Баретал

**Баретал** () — општина во округот Саксонска Швајцарија-Источни Рудни Планини, во Саксонија, Германија. Се наоѓа на североисточните падини на Рудните Планини, помеѓу Бад Готлојба-Бергисхибел и Дона. Се состои од неколку мали села, кои се наоѓаат во долините на реките Баре и Зајдевиц, како и висорамнините помеѓу долините.

Општината е именувана по малата река Баре, која низ нејзе. Нејзиниот извор се наоѓа 1,5 километри северно од Брајтенау во Бад Готлојба-Бергисхибел на 505 м. Се влева во Зајдевиц близу Цушендорф. Со дел да се спречат поплави, било изградено езеро помеѓу Борна-Герсдорф и Фридриксвалде-Отендорф во 1970.

## Општински единици

Баретал се состои од следниве села:

* Борна
* Фридриксвалде
* Герсдорф
* Геперсдорф
* Нентмансдорф
* Нидерсзајдевиц
* Отендорф
* Вингендорф

## Историја
### Борна

Борна најверојатно припаѓала на замокот Дона во прво време. На почетокот на 15. век станала дел од земјите на замокот Везенштајн. Прилично често ја менувал сопственост помеѓу Либштат, Везенштајн, Герсдорф, Отендорф, Кребс и Гизенштајн во следните години. Во 1731, Борна било во посед на грофот Морис де Саксо. Селската црква била првпат спомената во 1388. Припаѓала на парохијата во Пирна, а по реформацијата припаѓала на Либштат. Во 1894, Борна станала парохија.

### Фридриксвалде

Фридриксвалде припаѓал на замокот Везенштајн. Црквата била првпат спомената во 1311 и припаѓала на парохијата Пирна.

### Герсдорф

До 17. век, Герсдорф бил поделен на две села: Обергерсдорф (исто така: Габел) и Нидергерсдорф. Тие првично припаѓале на Дона, но потпаднале на грофовијата Дрезден. Во Герсдорф бил изграден и дворец.

## Наводи

## Надворешни врски

* Слики од Борна 
* Слики од Баретал 
* Слики од Баретал 

Категорија:Саксонска Швајцарија-Источни Рудни Планини
Зајдевиц

**Зајдевиц** е река во Саксонија, Германија. Таа е лева притока на Готлојба, во која се влева во градот Пирна. Нејзиниот извор е на Источните Рудни Планини, близу селото Брајтенау. Тече низ градот Либштат. Нејзината должина е 25 километри.

## Поврзано

* Список на реки во Саксонија

Категорија:Реки во Саксонија
Категорија:Елпски слив
Хојкевалде

**Хојкевалде** () — село и поранешна општина во округот Бургенланд, во Саксонија-Анхалт, Германија. Од 1 јануари 2010 е дел од општината Гутенборн.

HeuckewaldeSchloß2.JPG|Црква во Хојкевалде
HeuckewaldeMühle.JPG|Ветерница во Хојкевалде
HeuckewaldeSchloßkirche.JPG|Црква во Хојкевалде


Категорија:Села во Саксонија-Анхалт
Категорија:Бургенланд (Германија)
Категорија:Општини во Тирингија
Кирничтал

**Кирничтал** () — поранешна општина во округот Саксонска Швајцарија-Источни Рудни Планини, во Саксонија, Германија. Од 1 октомври 2012 година е дел од градот Зебниц. Нејзиното административно седиште било во Лихтенхајн.

## Географија

Општината била поделена на 5 единици (*Ortsteile*) и нејзиното административно седиште било во Лихтенхајн:

* Алтендорф
* Мителндорф
* Лихтенхајн
* Отендорф
* Заупсдорф

## Галерија


Податотека:Mittelndorf 2008.jpg|Поглед на областа Кирничтал од карпите Афенштајне
Податотека:Lichtenhainer Wasserfall watherfall 002.jpg|[Водопад Лихтенхајн
Податотека:OVPS KTB 2.jpg|Трамвај Кирнич


## Наводи

## Надворешни врски

* 

Категорија:Саксонска Швајцарија-Источни Рудни Планини
Категорија:Поранешни општини во Саксонија
NGC 4001

**NGC 4001** — галаксија во соѕвездието Голема Мечка, заведена во Новиот општ каталог на длабоконебесни тела.

Објектот бил предмет и на други истражувања, па освен како NGC 4001 се споменува и како MCG 8-22-47, CGCG 243-33, NPM1G +47.0214.

## Откривање
Објектот е откриен на 13 април 1852 година од страна на Вилијам Парсонс, со помош на рефлекторски телескоп, чијашто леќа имала пречник од 72&nbsp;см.

## Податоци
### Податоци од набљудување
Според морфолошката класификација на галаксиите, NGC 4001 е од видот dE4. Видливиот сјај со голо око изнесува 15,3 *m*, а оној во рамките на интервалот од минималната до максималната честота 15,9 *m*, додека површинскиот сјај изнесува 13,5 *m*/лм2. NGC 4001 има привидни димензии од 0,7' х 0,3'.

### Астрономски податоци
Објектот е од епохата Ј2000.0.  Положбениот агол на објектот е во износ од 162°.

## Други поделби
Проучување на NGC 4001 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37656. Во рамките на атласот на длабокото небо, Уранометрија 2000.00, објектот припаѓа на групата означена со бројот 74; додека во Каталогот на основни ѕвезди (GSC) е групиран под бројот 3452. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1338.

## Поврзано

* Список на NGC објекти (4001-4500);
* Нов општ каталог;
* Голема Мечка (соѕвездие).

## Наводи

## Користена литература
* Sulentic, Jack W., and William G. Tifft, "The Revised New General Catalogue of Nonstellar Astronomical Objects (RNGC)", Tucson, Arizona: University of Arizona Press, 1973. (4016,0).

## Надворешни врски
* Прегледувач на длабокото небо — NGC 4001
* Поправени информации за NGC 4001
* NGC 4001 — VizieR.
* NGC 4001 — Вонгалактичка база на податоци на НАСА

Категорија:Објекти од Новиот општ каталог
Категорија:Голема Мечка (соѕвездие)
Месје 98

**NGC 4192** — спирална галаксија во соѕвездието Береникина Коса, заведена во Новиот општ каталог на длабоконебесни тела.

Телото било предмет и на други истражувања, па освен како NGC 4192 се споменува и како M 98, UGC 7231, MCG 3-31-79, IRAS 12112+1510, CGCG 98-108, VCC 92.

## Откривање
Телото е откриено на 15 март 1781 година од страна на Пјер Мешен, со помош на рефрактор, чијашто леќа имала пречник од 3&nbsp;см.

## Податоци
### Податоци од набљудување
Според морфолошката класификација на галаксиите, NGC 4192 е од видот SBb. Видливиот сјај со голо око изнесува 10,1 *m*, а оној во рамките на интервалот од минималната до максималната честота 11 *m*, додека површинскиот сјај изнесува 13,5 *m*/лм2. NGC 4192 има привидни димензии од 9,8' х 2,8'.

### Астрономски податоци
Телото е од епохата Ј2000.0.  Положбениот агол на објектот е во износ од 155°.

## Други поделби
Проучување на NGC 4192 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 39028. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 872. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 89.

## Поврзано

* Список на NGC објекти (4001-4500);
* Нов општ каталог;
* Береникина Коса (соѕвездие).

## Наводи

## Користена литература
* Hirshfeld, Alan, and Roger W. Sinnott, eds., Sky Catalogue 2000.0, Vol.2, Cambridge, Massachusetts: Sky Publishing Corp. and Cambridge University Press, 1985. (3098,238)

## Надворешни врски
* Прегледувач на длабокото небо — NGC 4192
* Поправени информации за NGC 4192
* NGC 4192 — VizieR.
* NGC 4192 — Вонгалактичка база на податоци на НАСА

Категорија:Месјеови објекти
Категорија:Објекти од Новиот општ каталог
Категорија:Береникина Коса (соѕвездие)
Категорија:Девица (галактичко јато)
Категорија:Откритија на Пјер Мешен
Категорија:UGC-објекти
Категорија:PGC-објекти
Категорија:Астрономски тела откриени во 1781 година
Категорија:Преодни спирални галаксии
Категорија:Сејфертови галаксии
Ериберто Ерера

**Ериберто Ерера Удризар** (24 април 1926-26 јули 1996 година) бил поранешен парагвајски фудбалски тренер и играч.

Тој бил наречен "Железниот наредник", поради неговото непопустливо однесување. По почетокот на својата кариера во Парагвај, тој се преселил во Шпанија каде играл за Атлетико Мадрид и таму останал да живее, а добил и шпански пасош дури и настапил за шпанската репрезентација на еден натпревар.

Тој ја започнал својата кариера токму во Шпанија од каде подоцна заминува за Италија каде ги водел гигантите Јувентус и Интер. Со Јувентус успеал да освои едно скудето и еден Куп на Италија. Тој е треторангиран по бројот на натпревари на клупата на Јувентус со 162 (зад Џовани Трапатони кој има 402 и Масимилијано Алегри кој има 275 натпревари).

Ерара починал во Асунсион во 1996 година, на 70-годишна возраст.

Категорија:Фудбалери на ФК Атлетико Мадрид
Категорија:Парагвајски фудбалери
Категорија:Парагвајски фудбалски тренери
Категорија:Тренери на ФК Тенерифе
Категорија:Тренери на ФК Гранада
Категорија:Тренери на ФК Реал Ваљадолид
Категорија:Тренери на ФК Елче
Категорија:Тренери на ФК Јувентус
Категорија:Тренери на ФК Интер
Категорија:Тренери на ФК Сампдорија
Категорија:Тренери на ФК Аталанта
Категорија:Тренери на ФК Лас Палмас
Категорија:Тренери на ФК Валенсија
Категорија:Тренери на ФК Еспањол
Категорија:Тренери во Серија А
Категорија:Шпански фудбалери
Категорија:Починати во 1996 година
Категорија:Родени во 1926 година
Контролен број на Конгресната библиотека

мини|десно|250п|Нормативна податотека на мрежното место на Конгресната библиотека
**Контролниот број на Конгресната библиотека** (крат. **LCCN** од англ. *Library of Congress Control Number*) — сериски систем на нумеризација на каталожни записи во Конгресната библиотека (национална библиотека) на САД. Податоците поврзани со бројот не се однесуваат на содржината на книгите, и затоа овој идентификатор е сосем различен од класификацијата на Конгресната библиотека.

Библиотекарите ширум светот се служат со овој единствен идентификатор при каталогизација на највеќето книги издадени во САД. Со помош на бројот, тие доаѓаат до исправните каталожни податоци што Библиотеката на конгресот и трети странки ги нудат на интернет и други места.

Во февруари 2008, Библиотеката на конгресот ја вовела услугата за постојани врски за LCCN, овозможувајќи стабилни URL-адреси за сите контролни броеви.

## Формат
Во најосновен облик, бројот ја содржи годината и серискиот број на делото. Годината е претставена со две цифри за периодот од 1898 до 2000 г, и четири цифри за 2001 и натаму. Трите двосмислени години се разликуваат по големината на бројот. Бројките што почнуваат со „7“ се малку необични, што се должи на неуспешен експеримент спроведен од 1969 до 1972 г.

Сериските броеви имаат по шест цифри и треба да ги содржат почетните нули. Цртичките што ги одделуваат годината и серискиот број се незадолжителни. Во последно време, библиотеката им препорачува на издавачите да ги изоставаат.

## Поврзано
* Виртуелна меѓународна нормативна податотека (VIAF)
* Обединета нормативна податотека (GND)
* Нормативна контрола
* ISBN
* DOI
* Класификација на Конгресната библиотека

## Наводи

## Надворешни врски
 
 
* Состав на контролниот број на Конгресната библиотека 
* ЧПП за постојаните врски на LCCN 
* ЧПП за постјани врски до LCCN 

Категорија:Библиотечна каталогизација и класификација
Категорија:Назнаки
Хонштајн

**Хонштајн** () — град во округот Саксонска Швајцарија-Источни Рудни Планини, во сојузната покраина Саксонија, Германија.

## Географија

Се наоѓа во областа Саксонска Швајцарија, 12 километри источно од Пирна и 28 километри југоисточно од Дрезден. Над него се наоѓа неговиот замок, кој е поставен на песочна карпа.

Како единици на градот влегуваат и селата (*Ortsteil*) Кунерсдорф, Еренберг, Госдорф, Лосдорф, Ратевалде, Улберсдорф и Вајцдорф.

## Галерија


Податотека:Hohnstein - Burg und Stadt von Osten.JPG|Поглед на градот и замокот.
Податотека:Hohnstein - Blick auf die Stadtkirche - geo-en.hlipp.de - 11321.jpg|Градската црква.


## Наводи

## Надворешни врски

* Официјална страница 

Категорија:Саксонска Швајцарија-Источни Рудни Планини
Кенигштајн (Саксонија)

мини|250п|лево|Кенигштајн во 2007

**Кенигштајн** () — град во округот Саксонска Швајцарија-Источни Рудни Планини, во сојузната покраина Саксонија, Германија. Во близина на Кенигштајн е истоимената тврдина.

## Географија

Кенигштајн се наоѓа во географската област позната како Саксонска Швајцарија. Градот се наоѓа помеѓу Пирна и чешката граница на устието на реката Била со Елба. Кенигштајн бил оштетен во текот на поплавите на Елба во 2002 година.

## Историја

Градот Кенигштајн бил првпат споменат во 1379 година како населба близу замокот Кенигштајн. Бил именуван по кралот на Бохемија, но на крајот потпаднал на саксонското Грофовија Мајсен. Меѓутоа, Кенигштајн сè уште го чува лавот со двојна опашка на Бохемија на неговиот грб. Во текот на Втората светска војна во замокот се наоѓал камп за затвореници.

## Наводи

## Надворешни врски

* Официјална страница 

Категорија:Саксонска Швајцарија-Источни Рудни Планини
Полицентричен јазик

**Полицентричен јазик** или **плурицентричен јазик**, е јазик кој има повеќе од една стандардна форма, во пишана или говорна форма.

## Полицентрични јазици
* Англискиот јазик е полицентричен јазик со неколку јазични норми. Некои од нормите на англискиот јазик се: британски англиски јазик, американски англиски јазик, ирски англиски јазик, шкотски јазик (германски), австралиски англиски јазик, јужноафрикански англиски јазик и многу други варијанти во регионите каде се протегала Британската Империја.
* Францускиот јазик има три стандардни форми: стандарден француски јазик, канадскофранцуски јазик и меѓународен француски јазик.
* Српскохрватскиот е полицентричен јазик со четири стандардизирани норми: српски јазик, хрватски јазик, босански јазик и црногорски јазик  Овие јазици се разликуваат до одреден степен, но не до тој степен за да не можат да се разберат.
*Ерменскиот има две литературни норми: источноерменски јазик и западноерменски јазик
*Холандскиот и африканс, иако се посебни јазици, може да се сметаат за две норми на еден јазик.
*Корејскиот јазик има две норми, една со Јужна Кореја, една во Северна Кореја.
*коми, кој е уралски јазик и се зборува во Русија, има две стандардни норми: комиско-зирјански јазик и комиско-пермјачки јазик.
*Курдскиот има две литературни норми: севернокурдски јазик и централнокурдски јазик.
*Малајскиот и индонезискиот се сметаат за две стандардни норми на еден јазик. Двата јазика денес се сметаат за засебни.
*Романскиот и моладавскиот јазик се две норми на еден јазик, иако понекогаш се сметаат за засебни.
*Персискиот има три стандардни норми: дари, таџички јазик и персиски јазик.
* Каталонскиот и валенсискиот јазик се сметаат за две стандардни норми на еден јазик. Двете норми имаат различен правопис и се користат двете посебни имиња.
* Кинескиот има две пишани стандардни норми: упростено кинеско писмо и традиционално кинеско писмо. Што се однесува за говорниот јазик, стандардни норми на кинескиот јазик се: мандарински јазик и кантонски јазик. Јазикот има поголем број дијалекти кои не се сосема разбирливи меѓу себе.
* Хинди и урду се две стандардни норми на еден јазик.
* Португалскиот јазик има две стандардни норми: европски португалски јазик и бразилски португалски јазик.

## Наводи

## Поврзано

* Дијалектен континуитет
* Дијасистем
* Стандарден јазик
* Национален јазик

## Надворешни врски
* Јазични однесувања и јазични концепции кај недоминантни варијации на полицентрични јазици, Рудолф Мур

Категорија:Јазични разновидности и стилови
Мелерн

**Мелерн** () — село и поранешна општина во округот Бургенланд, во Саксонија-Анхалт, Германија. Од 1 јули 2009 е дел од општината Ланиц-Хасел-Тал.

Категорија:Села во Саксонија-Анхалт
Категорија:Бургенланд (Германија)
Турнир Вијареџо

**Турнирот во Вијареџо** () е еден од најважните фудбалски турнири за млади играчи во светот. Тој е основан во 1949 година и се одржува секоја година во италијанскиот град Вијареџо сместен во регионот Тоскана. Турнирот трае две недели и завршува во последната недела од градскиот карневал. Поради ова купот го добива и името **Куп на Карневалот** (Копа Карневале, на ).

Местото на најмногу освоени првенства на турнирот го држат италијанските клубови Милан и Јувентус кои по 9 пати биле прваци. На турнирот главен претставник на Македонија е струмичка Беласица која дебитира на купот во 2001 година со златната генерација во која се вбројуваат и Горан Пандев и Ацо Стојков, кои токму преку овој турнир ќе бидат забележани од светски фудбалски скаути. Во 2016 година за првпат на турнирот учествува и Академија Пандев.

Од 2009 година па наваму на турнирот за најталентираните се доделува и наградата „Златно момче“ која ја добива играчот кој ќе добие најмногу гласови од жирито составено од спортски новинари од Италија.

## Наводи

## Надворешни врски
* Официјално мрежно место
Небра

**Небра** може да се однесува на:

* Небра (Унштрут), град во округот Бургенланд, во Саксонија-Анхалт, Германија.
* Небра или Ранеб, египетски фараон од Втората египетска династија

Категорија:Појаснителни страници
Ратмансдорф

**Ратмансдорф** () — општина во округот Саксонска Швајцарија-Источни Рудни Планини, во Саксонија, Германија. Ратмансдорф е 2 километри низводно по Елба од Бад Шандау.

## Географија

Највисоката точка во градот е платото близу Бад Шандау, 200 метри надморска височина, додека најниската точка од 120 метри е долж Елба.

## Историја

Ратмансдорф бил првпат споменат во документ во 1443 година. Ратмансдорф заедно со Бад Шандау, Поршдорф и Рајнхартсдорф-Шена создаваат општинска заедница.

## Наводи

Категорија:Саксонска Швајцарија-Источни Рудни Планини
Поршдорф

**Поршдорф** () — поранешна општина во округот Саксонска Швајцарија-Источни Рудни Планини, во Саксонија, Германија. Од 1 јануари 2012 година е припоена кон градот Бад Шандау.

## Наводи

Категорија:Поранешни општини во Саксонија
Категорија:Саксонска Швајцарија-Источни Рудни Планини
Категорија:Села во Саксонија